**Vilniaus savivaldybės Grigiškių lopšelio-darželio ,,Pelėdžiukas“**

**direktorės RITOS PREVELIENĖS**

**2018 METŲ VEIKLOS ATASKAITA**

2018-01-22 Nr. \_\_\_\_\_\_\_\_

(data)

Vilnius

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| VEIKLOS TIKSLAI IR UŽDAVINIAI 2018 METAMS  Įgyvendinant darželio-mokyklos 2015-2019 m strateginį planą 2018 metais pasirinkta:   1. I-os programos ,,UGDYMO(SI) PROCESO KOKYBĖS GERINIMAS” tikslo ,,Gerinti ugdymo(si) proceso kokybę, tobulinant veiklos/pamokos vadybą”, įgyvendinimo kryptys/uždaviniai:   1.1. Ugdytinių mokymo(si) galimybių identifikavimas;  1.2. Nuoseklus informacinių kompiuterinių technologijų taikymas;  1.3. Informacinių šaltinių racionalus naudojimas ir paieška naujų/įsigijimas;  1.4. Įvairiapusių vaiko poreikių tenkinimui ugdymo(si) aplinkos kūrimas;  1.5. Profesinės kompetencijos kėlimas.   1. II programos ,,SAUGIOS, TVARIOS IR BENDRUOMENIŠKOS ĮSTAIGOS KŪRIMAS“ tikslo ,, Kurti saugią ir savitą įstaigos kultūrą, siekiant mokytojų ir šeimos pozityvaus santykio, darnaus dalyvavimo ugdymo(si) procese, perimamumo“ įgyvendinimo kryptys/uždaviniai:   2.1. Sveikos gyvensenos, emocinio saugumo ir fizinio aktyvumo puoselėjimas.  2.2. Prevencinių programų integracija ugdymo(si) procese.  2.3. Efektyvus bendravimas ir bendradrabiavimas su ugdytinių tėvais(globėjais).  2.4. Aplinkos, patalpų priežiūra ir remontas.  TIKSLŲ IR UŽDAVINIŲ ĮGYVENDINIMAS 2018 M.  I PROGRAMA  1.1.  Ugdymo proceso veiklos planavimas siejamas su vaiko galimybių identifikavimu, laukiamu vaiko pasiekimų žingsniu. Tai užtikrino aukštesnius vaikų pasiekimus, didino kiekvieno asmeninę atsakomybę, stiprino mokėjimo mokytis kompetenciją.  Veiklų/pamokų planavimas, uždavinių formulavimas vyko atsižvelgiant į vaiko galimybes, laukiamą vaiko pažangą, vadovaujantis ikimokyklinio amžiaus vaikų pasiekimų sričių 7 žingsniais (pagal ,,Ikimokyklinio amžiaus vaikų pasiekimų aprašą“ ir atnaujintą įstaigos ikimokyklinio ugdymo programą ,,Aukime kartu“), o 1-4 klasių mokiniams – pasiekimų lygiais (pagal Bendrąsias ugdymo programas)..  Ugdytiniams teikiama atitinkama pedagoginė, logopedo pagalba, sukurti informatyvūs ikimokyklinio amžiaus vaikų pasiekimų aplankai.  Tai stiprino mokinių/ugdytinių savivertę, pasitikėjimą savimi, saugumo jausmą.  Ugdymo procese taikomos naujos įsivertinimo, įvertinimo formos ir būdai, sukaupta informacija efektyviau panaudojama mokytojų tarybos posėdžiuose (vyko 3 posėdžiai), metodinių grupių susirinkimuose (vyko 6 ikimokyklinio ugdymo mokytojų metodinės grupės ir 3 pradinių klasių mokytojų susirinkimai); klasių/grupių tėvų susirinkimuose, Tėvų savaičių metu, asmeniniuose pokalbiuose su tėvais.  Visi 1-3 klasių mokiniai (100 %) perkelti į aukštesnę klasę. Visi ketvirtos klasės mokiniai (100%) sėkmingai baigė pradinio ugdymo pakopą, įgijo pradinį išsilavinimą ir gavo pradinio išsilavinimo pažymėjimą.  Visi priešmokyklinio ugdymo grupės ugdytiniai (100%) pasiekė pakankamą brandą mokytis pagal pradinio ugdymo programą.  Pradinių klasių mokiniai dalyvavo tarptautiniuose konkursuose: ,,Kengūra“-Gamtos, Kalbų ir Matematikos (organizatorius - Vaikų kūrybinės iniciatyvos fondas), ,,Pangea - 2018“ (organizatorius – VŠĮ VIMS). Pradinių klasių mokiniai dalyvavo Nacionaliniame 2-4 klasių mokinių pasiekimų patikrinime. Mūsų įstaigos mokinių pasiekimai atitiko respublikos mokinių vidurkį.  Įstaiga bendrauja su Vilniaus miesto Raidos centru, Pedagogine Psichologine tarnyba.  Ugdymo procesą paįvairino edukacinės programos, skirtos pradinių klasių bei ikimokyklinio ir priešmokyklinio ugdymo grupių vaikams:   * 3a ir 3b klasių išvyka į Druskininkų nacionalinį parką; edukacinis spektaklis ,,Ežio namas“ (gaisro pavojaus prevencija, VŠĮ Šiaulių teatras ,,Birbironas“); edukacinė programa ,,Lietuvos šalelėj“ (VŠĮ Liaudies instrumentų studija); Kapitono Flinto diskoteka; edukacinis spektaklis ,,Afrika“ (VŠĮ ,,Nieko sau teatras“); edukacinis spektaklis ,,Trumpos istorijos apie...“ (VŠĮ ,,Vizualios mintys“); edukacija ,,Bricks 4kids“; edukacinė veikla ,,Daržoviukai“ (MB ,,Mažųjų ugdymas“); ornitologo Gedimino Petkaus edukacinė veikla ,,Žiemojantys paukščiai“; edukacinis muzikinis spektaklis ,,Bilduko pamokos“ (VŠĮ ,,Šėlsmo diena“); edukacinės programos: ,,Robotukas N1“ ir ,,RoboKalėdos“ (MB ,,Mažųjų ugdymas“).   Visos edukacinės programos buvo apmokėtos įstaigos lėšomis (MK lėšos – 2400.00 eurų, ugdymo lėšos – 904.00 eurai).  1.2.  Efektyvesnė pedagogų kompetencija dirbant su informacinėmis kompiuterinėmis technologijomis (IKT), gerėjo ugdymo proceso vaizdumas, pristatytos parengtos vizualizacijos (veiklų/renginių metu, metodinės grupės susirinkimuose), ugdymo/si priemonės, integralesnis edukacinių erdvių panaudojimas.  IKT taikomos sveikatingumo, prevencinių programų integravimui, tėvų švietimui, informavimui grupėse, klasėse, renginių metu (pvz.: viktorinoje ,,Ir graži ta mūs šalis gimtoji“, skirtoje Lietuvos valstybės atkūrimo 100-ečiui paminėti; projekte: „Šiaurės šalių literatūros savaitė-2018“).  Visose pradinėse klasėse įrengta multimedijos įranga. 8 ikimokyklinio ir priešmokyklinio ugdymo grupėse yra kompiuteriai, iš jų 3 grupės ir muzikos salė aprūpinta multimedijos įranga. Įrengta atskira patalpa, kurioje naudojant IKT, galima organizuoti edukacinę veiklą ugdytiniams.  Du įstaigos pedagogai dalyvavo ,,Kompiuterinio raštingumo technologinės dalies kursuose“.  1.3.  Visus metus skatinamas ugdytinių žingeidumas, mokymosi motyvacija, vaikų gebėjimas savarankiškai atrasti, apdoroti, panaudoti reikiamą informaciją, savarankiškos paieškos, naujos atradimų/tyrinėjimų erdvės/veiklos: pasiruošimas projektams, renginiams (pvz.: skaitovų konkursui; Grigiškių Kultūros centro organizuojamiems ,,Knygų pintinėlės“ susitikimams su įvairiais rašytojais: V.Račicku, J.Žilinsku, T.Dirgėla, J.Liniausku; projektams: ,,Šiaurės šalių literatūros savaitė“ ir ,,Ir graži ta mūs šalis gimtoji“, kuriuos organizavo Vilniaus miesto savivaldybės centrinės bibliotekos filialas Grigiškių biblioteka.  Bibliotekoje atlikta sukauptos metodinės literatūros, ugdymo(si) priemonių poreikio analizė, įsigyta naujų ugdymo priemonių, knygų.  1.4.  Grupėse/klasėse vyko edukacinių saviraiškos erdvių plėtra - įkurta atskira patalpa keramikos būrelio veiklai, anglų kalbos užsiėmimams, nupirkta naujų priemonių fizinio aktyvumo skatinimui (pvz.: lauko futbolo vartai ir kt.).  Daugiau dėmesio skirta vaikų veiklai lauke įvairiu metų laiku bei dalijimuisi gerąja patirtimi:   * 2018 m. vasario 12 d. įstaigoje organizuota idėjų mugė ,,Veiklų pynė po atviru dangumi“ Vilniaus miesto Naujamiesčio mikrorajono ikimokyklinio ugdymo įstaigų metodinio būrelio ,,Spindulys“ pedagogams. * 2018 m. birželio mėnesį 11 įstaigos ikimokyklinio ugdymo mokytojų dalyvavo Respublikiniame ikimokyklinio ir priešmokyklinio amžiaus vaikų inovatyvių idėjų lauko erdvėse projekte ,,Kieme šoka vasara“, kurį organizavo Trakų rajono Lentvario lopšelis-darželis ,,Šilas“.   Įstaigoje vyko tradiciniais tapę renginiai:   * pradinių klasių mokinių Meninio skaitymo konkursas; ikimokyklinukų skaitovų popietė ,,Mano Lietuvai–100“; ,,Vaišių medelis paukšteliams“; Užgavėnės; Kaziuko mugė; teatro festivalis ,,Nusišypsok-2018“; pradinių klasių mokinių konkursas ,,Šauniausias Pelėdžiukas“; Mažųjų Velykėlės; Joninės; Jūros šventė ,,Pelėdžiuko“ kieme.   Ikimokyklinukai dalyvavo:   * socialinėje iniciatyvoje ,,Misija Laplandija“; kūrybinių darbų parodoje-konkurse ,,Eglute, žaliuok visada“(organizatorius – Vilniaus lopšelis-darželis ,,Žilvinėlis“); respublikinėje Vaikų kūrybinės fantazijos foto parodoje ,,Augalų koliažas – mano graži LIETUVA“.   Daug renginių skirta Lietuvos nepriklausomybės atkūrimo 100-čiui paminėti:   * ikimokyklinio ir priešmokyklinio ugdymo grupių vaikų akcija ,,Ledinė vėliava“ ; 4a klasės mokiniai dalyvavo Šalies pradinių klasių mokinių dailės darbų parodoje-konkurse ,,Piešiu Lietuvą“ ; ikimokyklinio ir priešmokyklinio ugdymo grupių vaikų popietė ,,Mano Lietuvai–100“; 3-4 klasių mokinių viktorina ,,Ir graži ta mūs šalis gimtoji“ (du etapai); ikimokyklinio ugdymo grupės ,,Žiogeliai“ 5 metų ugdytinis dalyvavo Vilniaus miesto ikimokyklinio ugdymo įstaigų muzikiniame renginyje ,,Čia mūsų namai“.   1.5.  Įstaigoje skatinamas profesinės kompetencijos tobulinimas. Objektyviai vertinami profesiniai mokytojų gebėjimai, numatytos savęs tobulinimo sritys. (Mokytojų savianalizė, dalijimasis patirtimi, veiklos ir pasiekimų aptarimas Mokytojų tarybos posėdžiuose, Metodinių grupių (pradinių klasių ir ikimokyklinio ugdymo mokytojų) susirinkimuose).  2018 metais 4 ikimokyklinio ugdymo mokytojos atestavosi ir įgijo vyresniojo mokytojo (ikimokyklinio ugdymo) kvalifikacinę kategoriją.  Mokytojai dalyvavo kvalifikacijos kėlimo kursuose. (Mokytojų kvalifikacijai buvo skirta 1600.00 eurų. Visos lėšos tikslingai panaudotos).  II PROGRAMA  2.1.  Įstaigoje atlikti tyrimai ,,Emocinis vaiko saugumas“, ,,Aš saugus grupėje/klasėje“ padėjo įvertinti esamą vaikų emocinį saugumą bei įgalino numatyti atitinkamas priemones.  Nuosekliai ugdomi ir tobulinami savarankiškumo įgūdžiai, stiprinami socialinės ir sveikatos kompetencijų komponentai, tėvų švietimo plėtra, stiprinama profesinė kompetencija vaikų sveikatos ugdymo srityje.  Mokytojos kėlė kvalifikaciją mokymuose:   * ,,Kūno kultūros pamokos veiklos įvairovė pradinėse klasėse“ (4 pradinių klasių mokytojos); ,,Žaidimų terapija“ (2 ikimokyklinio ugdymo mokytojos); ,,Teisingų pratimų parinkimas ikimokyklinukams sporto veiklose“ (18 ikimokyklinio ugdymo mokytojų); priešmokyklinio ugdymo grupės ,,Voriukai“ vaikai dalyvauja tarptautinėje programoje ,,Zipio draugai“ (VŠĮ ,,Vaiko labui“), kurios tikslas – padėti 5–7 metų vaikams įgyti socialinių bei emocinių sunkumų įveikimo gebėjimų, siekiant geresnės vaikų emocinės savijautos.   Įstaigoje organizuoti sveikatingumo renginiai, akcijos. Pedagogai su ugdytiniais dalyvavo Vilniaus sveikatos biuro akcijose, konkursuose, respublikinės ikimokyklinių įstaigų darbuotojų asociacijos ,,Sveikatos želmenėliai‘ organizuojamuose renginiuose:   * įstaigos sveikatingumo projektas ,,Sveikas ir stiprus“; respublikinės ikimokyklinių įstaigų darbuotojų asociacijos ,,Sveikatos želmenėliai“ Vilniaus miesto skyriaus ir Vilniaus miesto ŠKSD organizuota sveikatingumo akcija ,,Aš bėgu“; Vilniaus miesto savivaldybės visuomenės sveikatos biuro organizuota akcija ,,Pertrauka tyloje“ 1-4 klasių mokiniams; 2-4 klasių mokinių kvadrato varžybos; aktyvių žaidimų popietė, skirta Tarptautinei Vaikų gynimo dienai; pramoga ,,Saugus, nes žinau“; akcija ,,Daug judėsi – būsi sveikas“.   Įstaiga dalyvauja ES ir LR ŽŪA programoje „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“.  Patvirtintas naujas, sveikatą tausojantis 15 dienų valgiaraštis. Lopšelis-darželis bendradarbiauja su UAB ,,Sanus Cibus“ dietistais (įstaiga neturi savo dietisto), stebima, kaip vaikai valgo naujus patiekalus, renkama ir analizuojama surinkta informacija.  2.2.  Ikimokyklinio ir priešmokyklinio ugdymo amžiaus vaikų grupėse integruojamos prevencinės programos: ,,Alkoholio, tabako ir kitų psichiką veikiančių medžiagų vartojimo prevencijos programa“, ,,Gyvenimo įgūdžių ugdymo programa“, ,,Sveikos gyvensenos ugdymo programa“.  Prevencinės programos ,,Alkoholio, tabako ir kitų psichiką veikiančių medžiagų vartojimo prevencijos programa“; ,,Sveikatos ir lytiškumo bei rengimo šeimai bendroji programa“; ,,Gyvenimo įgūdžių ugdymo programa“; ,,Žmogaus saugos programa“, skirtos pradinių klasių mokiniams, integruojamos į mokomųjų dalykų turinį, padėjo formuoti kasdieninių įgūdžius, leido stiprinti vaikų atsparumą socialiniams, emociniams pokyčiams, įgalino efektyviau taikyti priemones naujokų adaptacijos procesui lengvinti, problemoms spręsti.  Įstaiga kasmet dalyvauja VŠĮ ,,Vaiko labui“ organizuojamuose veiksmo savaitės ,,Be patyčių“ renginiuose, apklausose.  Įstaigoje organizuojamos gaisrinės saugos pratybos, kurių tikslas – praktiškai mokytis, kaip elgtis kilus gaisrui ar kitai ekstremaliai situacijai, išbandyti vaikų ir darbuotojų evakavimą, veiksmų koordinavimą.  2.3.  Visus metus siekiama efektyvaus bendravimo ir bendradrabiavimo su ugdytinių tėvais (globėjais).  Palaikomos ir skatinamos bendruomenės narių iniciatyvos, tampama lygiaverčiais partneriais, formuojama savita kultūra. Tėvai (globėjai) įtraukiami į ugdymo(si) procesą, dalyvauja grupių, klasių susirinkimuose, įvairiose veiklose, pamokose, Atvirų durų dienose, susitikimuose su specialistais, renginiuose, akcijose, šeimos meno projektuose, ir kt.  2018 metais organizuoti trys šeimos meniniai projektai: ,,Gandrų pievelė“ (dalyvavo 35 šeimos), ,,Moliūgų-žibintų paradas“ (dalyvavo 57 šeimos), ,,Senis besmegenis“ (dalyvavo 78 šeimos).  Švenčiant Tarptautinę Mokytojo dieną, tėvai organizavo veiklą ikimokyklinio ir priešmokyklinio ugdymo grupėse.  2018 m. rugsėjo 29 d. įstaigos bendruomenė (vaikai, tėveliai ir darbuotojai) dalyvavo šventiniame renginyje ,,Grigiškių miestui–95“.  Įvykus įstaigos struktūros pokyčiams, kuriama nauja Lopšelio-darželio taryba. (Grupių susirinkimų metu buvo išrinkti nauji tarybos nariai, mokytojų tarybos posėdžių metu – nauji nariai mokytojai).  Mūsų įstaiga bendrauja ir bendradarbiauja su visomis Grigiškių švietimo įstaigomis, biblioteka, Grigiškių kultūros centru, Grigiškių bendruomenėmis ,,Grija“ ir ,,Vokės bendruomenė“.  2.4.  Nuolat stengiamasi kurti estetišką, gražią ir saugią aplinką vaikams.  Atnaujinti bėgimo takeliai, aikštynai. 2018 metais suremontuotos 9 lauko pavėsinės (pakeista stogo danga, pritvirtinti lietvamzdžiai, nudažytos sienos).  2018 m. spalio 1 dieną pradėjo veikti nauja ankstyvojo amžiaus vaikų grupė ,,Laumžirgiai“. Grupė įkurta buvusioje klasės patalpoje (grupės remontui Vilniaus miesto savivaldybė skyrė 10000 eurų).  2018 m. lapkričio mėnesį Vilniaus miesto savivaldybė skyrė 20000 eurų dar vienos grupės remontui. Remonto darbai bus baigti 2019 m. pavasarį, tad rudenį bus galima priimti daugiau vaikų.  2018 m. lapkričio-gruodžio mėnesį suremontuota skalbykla, nes jos būklė nebeatitiko higienos normų reikalavimų, bei pagerintos skalbyklos darbuotojo darbo sąlygos.  Įstaigoje eksponuojami vaikų darbeliai, bendruomenės nariai supažindinami su įstaigos renginiais, pasiekimais, apdovanojimais. Informacija talpinama įstaigos elektroninėje svetainėje: [www.grigiskiupeledziukas.lt](http://www.grigiskiupeledziukas.lt). |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1.Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metinės užduotys (toliau – užduotys) | Siektini  rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai  ir jų rodikliai |
| 1.1.Ikimokyklinio bei pradinio ugdymo aplinkos pritaikymas vaikams, turintiems specialiųjų ugdymosi poreikių. | Ikimokyklinio bei pradinio ugdymo mokytojai įgiję pakankamai žinių bei gebėjimų darbui su vaikais, turinčiais specialiųjų ugdymosi poreikių.  Vaiko gerovės komisijos glaudus bendradarbiavimas su tėvais ir pedagogais, dirbančiais su specialiųjų ugdymosi poreikių turinčiais vaikais. | Sukurtos individualios ikimokyklinio bei pradinio ugdymo programos, skirtos vaikams, turintiems specialiuosius ugdymosi poreikius.  Programos apsvarstytos VGK posėdžiuose. (4-5 posėdžiai per mokslo metus)  Pagal poreikį sukurtos darbo vietos mokytojų padėjėjams, individualiam darbui su vaikais, turinčiais specialiųjų ugdymosi poreikių.  Organizuoti mokymai ikimokyklinio ugdymo auklėtojų padėjėjoms, mokytojų padėjėjams, pedagogams.  Aplinka ir priemonės pritaikytos vaikų, turinčių specialiųjų ugdymo poreikių, ugdymui. | 2018 m. (sausio-rugpjūčio mėn.) darželyje-mokykloje mokėsi 6 mokiniai, turintys specialiųjų ugdymosi poreikių: 4 vaikai -vidutinius ir 2 vaikai-didelius specialiuosius ugdymosi poreikius. Šiems mokiniams buvo individualizuotos ir pritaikytos ugdymosi programos.  2018 m. (rugsėjo-gruodžio mėn.) lopšelyje-darželyje ugdomi 5 ugdytiniai, turintys specialiųjų ugdymosi poreikių: 2 vaikai-didelius, 2 vaikai-labai didelius ir 1 vaikas-vidutinius specialiuosius ugdymosi poreikius.  Vaikų poreikiai nuolat stebimi, aptariami VGK posėdžiuose (vyko 8 VGK posėdžiai).  Grupėse dirba 2 pedagogai, kurie padeda specialiųjų ugdymosi poreikių turintiems vaikams.  Įstaigos laiptinėse įrengti papildomi turėklai, nes yra vaikų turinčių judėjimo negalią.  Mokytojai dalyvavo mokymuose:  ,,Pedagogų bendradarbiavimas, siekiant vaiko gerovės“ (22 mokytojai), ,,Disleksija. Kodėl vaikams nesiseka skaityti ir rašyti“ (1 mokytojas), ,,Specialiosios pedagogikos ir psichologijos kursai) (2 mokytojai), ,,Kartu mes stipresni“ (1 mokytojas), ,,Ką turėtų žinoti auklėtojas apie raidos sutrikimų turinčių vaikų ugdymosi ypatumus“ (18 mokytojų). |
| 1.2.Modernizuoti aplinką lauko ugdymo erdvėse, atsižvelgiant į saugos ir sveikatos reikalavimus. | Įgyvendintas Lietuvos Respublikos sveikatos apsaugos ministro 2015 m. spalio 30 d. įsakymas  Nr.V-1208 „Lietuvos higienos norma HN:2015 „Vaikų žaidimų aikštelės ir patalpos. Bendrieji sveikatos saugos reikalavimai“. | Suremontuotos 7 lauko pavėsinės.  Įrengtos naujos netradicinės lauko žaidimų erdvės. (Bandymų, eksperimentų, muzikos, sporto, saugaus eismo).  Pakeista teritorijoje esančių pėsčiųjų takų danga, užtikrinanti vaikų saugumą. | Buvo suremontuotos 9 lauko pavėsinės (pakeisti stogai, įtvirtinti nauji lietvamzdžiai ir nudažytos sienos).  Įstaiga aptverta nauja tvora, atitinkančia higienos reikalavimus. |
| 1.3.Informacinių technologijų diegimas ikimokyklinio amžiaus vaikų ugdymo procese, tėvų informavimo srityje. | Visi įstaigos ikimokyklinio ugdymo pedagogai parengti darbui su IKT.  Visose ikimokyklinio ugdymo grupėse ugdymo procese naudojami kompiuteriai, multimedija įranga. | Visose ikimokyklinio ugdymo grupėse įdiegtas ir naudojamas internetas.  Patobulintas tėvų informavimas, taikant informacines technologijas.  Įsigyta interaktyvi lenta. | Visose 8 ikimokyklinio ugdymo grupėse įdiegtas ir naudojamas internetas.  Visos mokytojos naudoja informacines technologijas tėvų informavimui apie vaiko pasiekimus, kasdieninius darbelius.  Įkurta atskira patalpa (buvusioje klasėje) su multimedijos įranga, kurioje vyksta ugdytinių veiklos, mokytojų posėdžiai, metodinės grupės (ikimokyklinio ugdymo mokytojų) susirinkimai. |
| 1.4. Atlikti su įstaigos struktūros pertvarkos procesu (iš darželio-mokyklos į lopšelį-darželį) susijusius veiksmus. | Sudaryti sąlygas naujų ikimokyklinio ugdymo grupių įkūrimui, priimti į įstaigą daugiau ikimokyklinio amžiaus vaikų. | Pagal nustatytus terminus parengti įstaigos struktūros pertvarkos dokumentai, informuota bendruomenė.  Bus suremontuos 2 buvusios klasės, kuriose bus įrengtos naujos ikimokyklinio ugdymo grupės.  Priimta papildomai 40 ikimokyklinio amžiaus vaikų.  Įsteigta naujų darbo vietų:  3 darbo vietos ikimokyklinio ugdymo mokytojams,  2 darbo vietos ikimokyklinio ugdymo mokytojų padėjėjams. | Pagal nustatytus terminus (remiantis Vilniaus miesto savivaldybės tarybos 2018 m. balandžio 25d. sprendimu  Nr.1-1496 ,,Dėl Vilniaus savivaldybės Grigiškių darželio-mokyklos ,,Pelėdžiukas“ struktūros pertvarkos“) parengti įstaigos struktūros pertvarkos dokumentai, informuota įstaigos bendruomenė apie mokinių perkėlimą į Grigiškių ,,Šviesos“ gimnaziją.  Paruošti mokyklinių baldų, bibliotekos grožinės literatūros knygų, vadovėlių perdavimo-priėmimo aktai, užtikrintas pradinių klasių mokytojų įdarbinimas Grigiškių ,,Šviesos“ gimnazijoje.  Parengti nauji lopšelio-darželio nuostatai, sutvarkytas įstaigos registravimas Registrų centre.  Keičiami ir pertvarkomi įstaigos vidaus dokumentai.  Suremontuota 1 buvusi klasė, kurioje įsteigta nauja ikimokyklinio ugdymo grupė ,,Laumžirgiai“ (ankstyvojo amžiaus vaikams). (Finansavimą skyrė Vilniaus miesto savivaldybė 2018 m. birželio mėnesį).  Papildomai priimta 18 ikimokyklinio amžiaus vaikų.  Įsteigtos 2 naujos darbo vietos ikimokyklinio ugdymo mokytojams,  1 darbo vieta ikimokyklinio ugdymo mokytojo padėjėjui.  Šiuo metu vyksta remontas ir yra įrengiama dar viena ikimokyklinio ugdymo grupė (Finansavimas iš Vilniaus miesto savivaldybės gautas tik 2018 m. lapkričio mėnesį, todėl iki 2018 metų pabaigos remonto darbai nebuvo atlikti.) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Pagal poreikį sukurtos darbo vietos mokytojų padėjėjams, individualiam darbui su vaikais, turinčiais specialiųjų ugdymosi poreikių. (Žr.1.1.) NEĮVYKDYTA. | Pagal poreikius reikalingi 4 ikimokyklinio ugdymo mokytojo padėjėjai, darbui su specialiųjų ugdymosi poreikių turinčiais vaikais (didelių(2) ir labai didelių(2)). Jų neturime. Mokytojo padėjėjo darbą atlieka ikimokyklinio ugdymo mokytojai, dirbantys grupėse po du vienu metu. |
| 2.2.Pakeista teritorijoje esančių pėsčiųjų takų danga, užtikrinanti vaikų saugumą. (Žr.1.2.) NEĮVYKDYTA. | Negautas finansavimas įstaigos infrastruktūros darbams: pėsčiųjų takelių, įvažiavimo kelių remontui. (2018 m. kovo mėnesį prašyta  60000 eurų, tačiau lėšos nebuvo skirtos) |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Atliktas lopšelio-darželio skalbyklos remontas (iš sutaupytų ugdymo lėšų), | Pagerintos skalbyklos darbuotojo darbo sąlygos, patalpa atitinka higienos normų reikalavimus. |
| 3.2.Atlikta įstaigos teisinė registracija LR juridinių asmenų registre ir sugrąžintas teisingas įstaigos adresas: Lentvario g.1A (Nuo 1992 m. adresas buvo neteisingas - Lentvario g. 1). | Nėra netikslumų, painiavos dokumentuose, tai labai svarbu bendraujant su įvairiomis įstaigomis. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| **4.1.** |  |  |  |
| **4.2.** |  |  |  |
| **4.3.** |  |  |  |
| **4.4.** |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos pagal sutartus vertinimo rodiklius | Gerai X |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Vaiko teisių apsauga. |
| 6.2. Įstaigos darbo organizavimas dirbant su specialiųjų ugdymosi poreikių turinčiais vaikais (ypač su vaikais, turinčiais autizmo spektro sutrikimus). |

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1.Atnaujinti lopšelio-darželio edukacinę aplinką, sudarant galimybes tobulinti specialiųjų ugdymosi poreikių turinčių vaikų ugdymo proceso organizavimą. | Mokinio krepšelio lėšomis patobulintos edukacinės aplinkos, skirtos specialiųjų ugdymosi poreikių turintiems vaikams.  Dalyvavimas ES projekte ,,Ikimokyklinio ir bendrojo ugdymo mokyklų veiklos tobulinimas“. | -Sukurta speciali erdvė (,,nusiraminimo“) . Ištikus agresijos, pykčio priepuoliui (toks elgesys būdingas autizmo spektro sutrikimams), įkurtoje erdvėje vaikas bus saugus dėl savęs žalojimo, nusiramins, atsipalaiduos, nesukels streso bei pavojaus kitiems vaikams.  -Įsigyta specialiųjų mokymosi priemonių (žaislų, žaidimų, vaizdinių priemonių, literatūros ir kt.), kurios formuos tvirtesnius vaiko kasdienius įgūdžius, padės lengviau suprasti ugdymo turinį, plėtos jo žinias ir gebėjimus.  -Organizuoti seminarai, mokymai pedagogams, dirbantiems su specialiųjų ugdymosi poreikių turinčiais vaikais, tobulins specialiųjų ugdymosi poreikių turinčių vaikų ugdymo sistemą, palengvins pedagogo darbą. |
| 9.2.Informacinių kompiuterinių technologijų plėtra ugdymo proceso tobulinimui. | Ugdymo procese tikslingai ir efektyviai integruojamos IKT priemonės (multimedijos įranga, kompiuteriai, planšetes). | -Įsigyta 3 multimedijos įrangos, 2 planšetiniai kompiuteriai.  -Kvalifikacijos kėlimo renginiuose patobulinta pedagogų kompetencija dirbti su turimomis IKT priemonėmis. |
| 9.3. Sveikos ir saugios gyvensenos įpročių formavimas, siekiant vaikų emocinės, psichinės sveikatos stiprinimo. | Bendruomenės, sveikatos įstaigų ir socialinių partnerių bendradarbiavimas padeda formuoti vaikų sveikos ir saugios gyvensenos įpročius. | -Per 2019 m. atnaujintas vaikų sveikatą tausojantis maitinimo valgiaraštis – vaikai maitinami tik tausojančiais sveikatą patiekalais.  -Organizuoti edukaciniai renginiai, skirti vaikų saugumo, sveikatai palankios mitybos formavimui.  -Paskaitos, seminarai tėvams apie vaikų sveikos gyvensenos įgūdžių formavimą.  -Bendruomenės projektai, skatinantys sveiką gyvenseną.  -Sukurta edukacinė - muzikinė erdvė lauko aplinkoje. |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1.Žmogiškųjų išteklių stoka. (Sunku rasti darbui naujų ikimokyklinio ugdymo pedagogų.) |
| 10.2. Nepakankamas finansavimas. |
| 10.3. Mažėjantis ikimokyklinio ugdymo amžiaus vaikų skaičius neleis atidaryti naujų grupių. |
| 10.4. Teisės aktų kaita. |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)